การบ้านการเมือง
กทม.ชวนปิดไฟ
28 มี.ค. 2558

กทม.ชวนปิดไฟ
กรุงเทพมหานคร (กทม.) ร่วมกับหน่วยงานภาครัฐและมูลนิธิสิ่งแวดล้อมศึกษาเพื่อการพัฒนาอย่างยั่งยืน องค์การกองทุนสัตว์ป่าโลกสากลประเทศไทย จัดกิจกรรมรณรงค์ “ปิดไฟ 60 นาที เพื่อลดโลกร้อน” ในวันเสาร์ที่ 28 มี.ค.นี้ ช่วงเวลา 20.30-21.30 น. พร้อมเมืองต่างๆ ทั่วโลก
รวบมือปืนอันดับ 19
เจ้าหน้าที่ตำรวจ สภ.หัวหิน จ.ประจวบคีรีขันธ์ จับกุม นายอภิชาติ ศิลปศร (อ้วน หรือเอก สับปะรด) อายุ 39 ปี อยู่บ้านเลขที่ 1/2 ถนนสวนตะไคร้ ต.สนามจันทร์ อ.เมือง จ.นครปฐม คนร้ายตามหมายจับหลายคดี และเป็นมือปืน 1 ใน 75 มือปืนเมืองไทย และอยู่ในอันดับที่ 19 ของกลุ่มที่ 1 ที่สำนักงานตำรวจแห่งชาติ (สตช.) ต้องการตัวมากที่สุด มีรางวัลนำจับ 1 แสนบาท
ญาติขอความเป็นธรรม
นายอับดุลอาซิ เจ๊ะหลง ผู้ใหญ่บ้าน หมู่ 3 ต.พิเทน อ.ทุ่งยางแดง จ.ปัตตานี นำผู้นำศาสนาและญาติของผู้เสียชีวิต 4 ราย จากเหตุปะทะเจ้าหน้าที่ขณะปิดล้อมพื้นที่ หมู่ 6 บ้านโต๊ะชู้ด ต.พิเทน อ.ทุ่งยางแดง เมื่อค่ำวันที่ 25 มี.ค. เข้าพบ พล.ต.ต.กฤษกร พลีธัญญวงศ์ ผบก.ภ.จ.ปัตตานี เพื่อขอความเป็นธรรม เพราะไม่เชื่อว่าผู้เสียชีวิตทั้ง 4 ศพ รวมไปถึงผู้ต้องสงสัยอีก 22 ราย ที่ถูกควบคุมตัวจะเกี่ยวข้องกับกลุ่มผู้ก่อความไม่สงบ